PRITARTA

Šalčininkų r. Dieveniškių

lopšelio-darželio tarybos

2017 m. gegužės 31d. nutarimu

Protokolas Nr. V2-02

PRITARTA

Šalčininkų rajono savivaldybės

administracijos direktoriaus

2017 m. birželio 28 d.

įsakymu Nr. DĮV- 1037

PATVIRTINTA

Šalčininkų r. Dieveniškių

lopšelio-darželio direktoriaus

2017 m. rugpjūčio 14 d.

įsakymu Nr. V1- 21

**ŠALČININKŲ R. DIEVENIŠKIŲ LOPŠELIS-DARŽELIS**

**STRATEGINIS VEIKLOS PLANAS**

**2017 – 2021 METAMS**

**I. BENDROSIOS NUOSTATOS**

Šalčininkų r. Dieveniškių lopšelis - darželis - savivaldybės biudžetinė, nesiekianti pelno ikimokyklinio ugdymo įstaiga, teikianti neformalųjį ikimokyklinį ir priešmokyklinį ugdymą. Lopšelis - darželis padeda tėvams vykdyti vaikų ugdymo funkcijas nuo 1 iki 5(6) metų amžiaus.

Šalčininkų r. Dieveniškių lopšelio - darželio 2017-2021 metų strateginį planą rengė darbo grupė sudaryta 2017 m. kovo 1 d. direktorės įsakymu Nr. V1- 03.

**Šalčininkų r. Dieveniškių lopšelio - darželio strateginio plano tikslas**:

Ugdyti veržlią ir savarankišką žmogų, gebančią atsakingai ir solidariai kurti savo, Lietuvos ir pasaulio ateitį. Taikyti naujoves, kurti savitą įstaigos modelį, kuris užtikrins įgyvendinamų programų funkcionavimą, edukacinių ir socialinių paslaugų kokybę.

Siekiant įgyvendinti lopšelio - darželio strateginį planą 2017-2021 metams bus telkiama įstaigos bendruomenė ir reikalingi resursai.

Rengiant strateginį 2017- 2021 metų planą remtasi:

Lietuvos Respublikos švietimo įstatymu;

Lietuvos Respublikos Vyriausybės nutarimais;

Biudžetinių įstaigų įstatymu;

Lietuvos Respublikos švietimo ir mokslo ministro įsakymais;

Vaiko teisių konvencija;

Valstybinės švietimo strategijos 2013 – 2023 metų nuostatomis;

Šalčininkų rajono savivaldybės 2016 – 2022 metų strateginiu plėtros planu;

Šalčininkų r. Dieveniškių lopšelio-darželio nuostatais.

Šalčininkų r. Dieveniškių lopšelio – darželio bendruomenės pedagoginės ir kultūrinės veiklos patirtimi.

Rengiant strateginį veiklos planą atsižvelgta į:

- lopšelio – darželio vykdomą veiklą bei turimus žmogiškuosius, materialinius išteklius;

- lopšelio – darželio bendruomenės narių pasiūlymus, pageidavimus, poreikius.

1. **DARŽELIO PRISTATYMAS**

Asignavimų valdytojas: Šalčininkų r. Dieveniškių lopšelis-darželis, įmonės kodas 191409470

Šalčininkų r. Dieveniškių lopšelio - darželis įsteigtas 1985 metais.

Įstaigos pagrindinė veiklos sritis – švietimas, pagrindinė veiklos rūšis – ikimokyklinio amžiaus vaikų ugdymas (kodas 85.10.10). Kitos veiklos rūšis – priešmokyklinio amžiaus vaikų ugdymas (kodas 85.10.20).

Darželio buveinė: Naujoji g. 11, LT-17138, Dieveniškių sen. Dieveniškių mstl, Šalčininkų rajonas.

Ugdymo kalba – lietuvių ir lenkų.

Ugdymo forma – dieninė. Darbo dienos trukmė – 10,0 val.

Lopšeli-darželis, pagal ugdymo turinį, yra bendrosios paskirties ugdymo įstaiga, skirta nuo 1 iki 5 (6) metų vaikų ugdymui(si).

Veikia 2 mišrios grupės: 1 lietuvių ir 1 lenkų.

Šalčininkų r. Dieveniškių lopšelio - darželio pedagogai ugdymo procesą organizuoja vadovaudamiesi Šalčininkų r. Dieveniškių lopšelio - darželio Ikimokyklinio ugdymo programa ir Švietimo ir mokslo ministerijos patvirtinta Bendrąja priešmokyklinio ugdymo programa.

**III. APLINKOS IR IŠTEKLIŲ ANALIZĖ**

|  |
| --- |
| **Išorinės aplinkos veiksniai**  Šalies gyventojų išsilavinimas yra lemiamas įvairių politinių, socialinių, ekonominių veiksnių, kurių kontekste funkcionuoja ir savo veiklą organizuoja visos ugdymo institucijos, tarp jų ir ikimokyklinio bei priešmokyklinio ugdymo įstaigos. Ikimokyklinis ir priešmokyklinis ugdymas yra pirminė Lietuvos švietimo sistemos pakopa, užtikrinanti lygaus starto galimybes mokymuisi aukštesnėse švietimo sistemos pakopose. O moksliniais tyrimais įrodyta, kad kokybiškas ikimokyklinis ugdymas yra sėkmingas tolesnio mokymosi pagrindas, užtikrinantis asmeninį tobulėjimą, socialinę ir kultūrinę integraciją, gebėjimą įsidarbinti. Tarptautinių tyrimų duomenimis, lankęs darželį penkiolikmetis vaikas Lietuvoje pagal matematinį raštingumą savo bendraamžius lenkia 36 taškais (OECD PISA 2012 m. tyrimas), beveik vieneriais metais. Tai labai svarbu, kokie reikalavimai ir reikšmė šiam ugdymui yra skiriami šalies politiniame, socialiniame, ekonominiame ir technologiniame – inovacijų lygmenyse. |
| **Politiniai-teisiniai veiksniai.**  Lietuvos švietimo politika yra orientuota į Vakarų šalių vertybes ir formuojama pirmiausiai atsižvelgiant į Europos Sąjungos švietimo gaires ir prioritetus.  Nacionaliniame lygmenyje pagrindinius prioritetus ir kryptis švietimo srityje šiuo metu apibrėžia šie pagrindiniai strateginiai dokumentai: strategija “Lietuva 2030”, Nacionalinė pažangos programa bei Valstybinė Švietimo 2013-2022 m. strategija. Nacionalinėje pažangos strategijoje “Lietuva 2030” yra pateikta sumanios Lietuvos vizija, prie kurios įgyvendinimo akcentuojamas ir švietimo indėlis. Jam keliamas vaidmuo telkti švietimo bendruomenę ir visus Lietuvos žmones (solidarumas) nuolat kryptingai lavintis (mokymasis) ir mokytis siekiant asmeninės ir šalies sėkmės (veiklumas).Lietuvos švietimo vizija numato, kad kiekvienas vaikas, jaunas ir suaugęs žmogus Lietuvoje turėtų siekti ir nesunkiai rasti, kur mokytis, šalies švietimo sistemą sudaro valstybinės, savivaldybių ir nevalstybinės nuolat tobulėjančios, tarpusavyje ir su partneriais bendradarbiaujančios švietimo įstaigos, kurių darbuotojai turi autoritetą visuomenėje ir palaiko nuolatinę diskusiją dėl šalies švietimo plėtotės, Lietuvos valstybės ir jos žmonių sėkmės ir kultūros bei ūkio plėtros. Taigi, akcentuojama švietimo įstaigų teikiamų paslaugų įvairovė (kūrybiškumas), įstaigų bendradarbiavimas su socialiniais partneriais (atvirumas), švietimo darbuotojų atsakomybė už švietimo autoritetą ir tobulėjimą (atsakomybė). Kitos strategijoje akcentuojamos sritys: pedagogų kvalifikacijos didinimas, lyderystės skatinimas, įsivertinimu ir duomenimis grįstas švietimo valdymas, mokymosi visą gyvenimą sistemos kūrimas ir profesinės orientacijos teikimas. Strategija parengta atsižvelgiant į pasaulinės švietimo filosofijos, politikos ir praktikos tendencijas, turimus naujausius Lietuvos ir Europos Sąjungos švietimo būklės duomenis. Ikimokyklinis ir priešmokyklinis ugdymas yra pirminės Lietuvos švietimo sistemos pakopos, užtikrinančios lygias starto galimybes mokymuisi pradinio ugdymo pakopoje. Todėl labai svarbu, kokius reikalavimus ir reikšmę šio ugdymo pakopoms skirs šalies vyriausybė, miestosavivaldybės vadovai politiniame, socialiniame, ekonominiame ir technologiniame – inovacijų lygmenyje.   |  | | --- | | **Lietuvos švietimo strateginės nuostatos** | | 1.    Besimokanti, veikli, solidari, sumani visuomenė.  2.    Atviras, kūrybingas, atsakingas žmogus.  3.    Sumanus valdymas.  4.    Sumani ekonomika |     Konkretesni Lietuvos švietimo politikos tikslai įvardinti 2016-2018 metų LR Švietimo ir mokslo ministerijos strateginiame plane, patvirtintame 2016 m. sausio 26 d. įsakymu Nr. V-52.  Vaikų gerovės valstybės politikos strategijoje 2013-2018 m. siekiama sudaryti prielaidas vaikui augti biologinėje šeimoje, plėtojant prevencinių ir kompleksinių paslaugų prieinamumą vaikui ir šeimai bei gerų sąlygų sukūrimas vaikų gerovei.  Šalčininkų r. Dieveniškių lopšelis-darželis savo veiklą grindžia Lietuvos Respublikos Konstitucija, Lietuvos Respublikos Švietimo ir kitais įstatymais, Vaikų teisių konvencija, Lietuvos Respublikos vyriausybės nutarimais, Švietimo ir mokslo ministro įsakymais, Šačininkų rajono savivaldybės tarybos sprendimais, Šalčininkų rajono savivaldybės ir administracijos direktoriaus patvirtintais dokumentais, kitais teisės aktais bei Dieveniškių lopšelio-darželio nuostatais. |
| **Ekonominiai veiksniai**  Pasaulinė finansų krizė įtakojo šalies išlaidas švietimo sistemai. Švietimo ugdymo įstaigų finansavimas priklauso nuo šalies ekonominės situacijos. Jos vis dar nėra pakankamos. Dieveniškių seniūnijoje pakankamai aukštas nedarbo lygis. Didėjanti bedarbystė, emigracija į kitas šalis, pragyvenimo lygis turi įtakos ir mūsų lopšeliui-darželiui. Pastebimas vaikų skaičiaus mažėjimas, tėvų mokėjimo už vaikų išlaikymą galimybių blogėjimas, vis dar pakankamai didelis skaičius vaikų, gaunančių nemokamą maitinimą.  Nuo 2010 m. pradėtas taikyti ikimokyklinio amžiaus mokinių ugdymo finansavimas pagal Mokinio krepšelio metodika. Džiaugiamės, kad tikslinės valstybės lėšos ikimokyklinio ir priešmokyklinio amžiaus vaikų ugdymui (mokinio krepšelis) sudaro daugiau galimybių atnaujinti, modernizuoti, plėsti edukacines aplinkas, pedagogams - kelti savo kvalifikaciją, mokiniams - plėsti pažintinę veiklą. Valstybės švietimo strategijoje 2013–2022 metams numatyta, kad nacionalinės išlaidos švietimui kaip BVP dalis palaipsniui kils iki 6 proc. Tai leidžia tikėtis, kad švietimui skiriamų lėšų kiekis nemažės.  Tačiau beveik visas išlaidas tenka finansuoti savivaldybei. Iš krepšelio lėšų apmokama tik 4 val. darbo pedagogams. 6 valandas pedagogų darbo, visą darbą pagalbinio personalo ir visas darželio išlaikymas finansuojamas iš savivaldybės biudžeto.  Per kelerius metus darželyje atliktas grupių, kabinetų, sanitarinių mazgų remontas, nuolat tvarkoma kiemo teritorija, įsigyta ugdymui ir sėkmingai veiklai reikalinga įranga ir priemonės, atnaujinti baldai. Pakeisti visi langai pastate. Tačiau įstaigai reikalingas kapitalinis remontas daugumos vidaus patalpų, išorinių sienų, likusių sanitarinių mazgų remontas, reikalinga pastato renovacija. |
| **Socialiniai veiksniai.**  Šalyje auga išsilavinimo prestižas, tačiau mažėja Lietuvos gyventojų skaičius, didėja migracijos rodiklis, daugėja šeimų, išvykstančių dirbti į užsienį, laikiną vaikų globą patikėdami seneliams ar kitiems artimiesiems. Šeimos krizė ir dalies gyventojų sunki socialinė padėtis didina socialinius švietimo sistemos, o taip pat ir ikimokyklinio ugdymo įstaigos, įsipareigojimus.  Per pastaruosius metus smarkiai sumažėjo Dieveniškių seniūnijos gyventojų skaičius, gyventojai sensta, palyginti didelis migracijos rodiklis. Mažėja vaikų gimstamumas.  Vyrauja negatyvūs socialiniai išorės veiksniai: išlieka gana didelis vaikų skaičius iš mažiau išsilavinusių šeimų. Tėvai mažai domisi lopšelio-darželio ugdomąja veikla, šeimoje priimtos vertybės vis labiau neatitinka lopšelio-darželio deklaruojamų vertybių. Nemažai yra vaikų, kurių vienas ar abu tėvai yra bedarbiai; daugėja vaikų, kuriems būtina teikti socialinę ir psichologinę pagalbą. Nors pastuoroju metu tėvai stengiasi rasti darbą bet tai nelengva, nes mūsų vietovė yra labai toli nuo rajono centro ir dar toliau nuo kitų miestų. Žmonės daug laiko sugaišta kelionei į darbą. Todėl labai lėtai mažėja pas mus šeimų gaunančių soc. pašalpas. Darželyje apie 30 % vaikų iš soc. remtinų šeimų gauna nemokamą maitinimą. |
| **Technologiniai veiksniai.**  Vienu iš pagrindinių Valstybės ilgalaikės raidos strategijos tikslų yra vykdyti informacinės ir žinių visuomenės plėtros programą. Informacinės ir komunikacinės technologijos vis labiau veikia ugdymo ir ugdymosi metodus, daro įtaką ne tik ugdymo turiniui, bet ir visam ugdymo procesui, todėl tampa svarbiu veiksniu modernizuojant ikimokyklinio ugdymo įstaigą, siekiant naujų kompetencijų ir kvalifikacijų, teikiant informaciją visuomenei ir socialiniams partneriams, diegiant šiuolaikinę įsivertinimo ir vertinimo kultūrą. Kokybiškai besikeičiančios technologijos bei jų taikymo galimybės skatina plėtoti informacinių ir komunikacinių technologijų (toliau IKT) infrastruktūrą. Tai sudaro sąlygas informacinės visuomenės plėtrai, padedama pedagogams integruotis į pasaulio informacinę visuomenę, panaudoti jos teikiamas galimybes. IKT padeda užtikrinti informacijos apie ugdymą ir įstaigos veiklą sklaidą ir padeda tvarkyti dokumentus, kaupti ir apdoroti informaciją.  Įstaigos darbuotojai neblogai įvaldę IK technologijas. Kompiuteriu vykdoma maisto produktų, kitų prekių ir priemonių, darbo užmokesčio apskaita. Darželio pedagogai, ruošdamiesi veiklai ir vykdydami ją, naudojasi kompiuteriais, video medžiaga, internetiniu ryšiu, muzikiniais centrais, multimedija įranga. Plintančios informacinės technologijos keičia ugdymą, sudaro sąlygas kelti mokytojų kvalifikaciją nuotoliniu būdu.  Lopšelyje - darželyje yra 3 kompiuteriai (2 naudojami ugdymo procese), turime informacinių technologijų priemonių: multimedija projektorių, fotoaparatą, vaizdo ir CD grotuvus. Mokytojai naudojasi tinklalapių www.ikimokyklinukas.lt, www.daržai.lt medžiaga, www.šmm.lt informacija ir naujienomis. Lopšelis-darželis yra interneto tinklo (TEO) vartotojas. Visame pastate yra prieiga prie interneto.  Tačiau įstaigoje kompiuterinės įrangos ir šiuolaikiškų technologinių priemonių nepakanka. Darželis privalo reaguoti į pokyčius visuomenėje, siekti įsigyti naujų įrengimų – interaktyvių lentų, planšečių, naujų ugdymui skirtų programų bei sudaryti galimybę bendruomenei jomis plačiai naudotis. Reikia tobulinti įstaigos internetinę svetainę. |
| **Vidinės aplinkos veiksniai** |
| **Organizacinė struktūra.**  Lopšeliui-darželiui vadovauja direktorė. Ji tvirtina lopšelio-darželio organizacinę struktūrą bei, vadovaujantis Šalčininkų rajono savivaldybės tarybos 2013 m. vasario 27 d. sprendimu „Dėl Šalčininkų rajono savivaldybės bendrojo, ikimokyklinio ir neformaliojo ugdymo įstaigų maksimalaus etatų skaičiaus patvirtinimo“ ir atsižvelgiant į patvirtintus asignavimus darbo užmokesčiui, tvirtina etatų sąrašą;  Įstaigą sudaro 2 mišrios grupės, kurias lanko vaikai nuo 1m. iki 5(6) metų vaikai.  Lopšelyje-darželyje veikia šios savivaldos institucijos: Lopšelio-darželio taryba, mokytojų taryba. Lopšelio-darželio grupėse išrinkti tėvų komitetai. Veikia mokytojų metodinė grupė.  Ugdymo uždavinius padeda įgyvendinti lopšelio-darželio direktoriaus įsakymu sudarytos komisijos ir darbo grupės. |
| **Žmogiškieji ištekliai.**  **Ugdytiniai**  Dieveniškėse susiformavo specifinė, jungianti kelias nacionalines kultūras (lietuvių, lenkų, rusų), socialinė – demografinė aplinka. Įstaigoje veikia dvi mišraus amžiaus grupės: viena lietuvių ugdomąja kalba ir viena grupė lenkų ugdomąja kalba. Lopšelyje-darželyje specialiųjų poreikių vaikų nėra. Išskiriami tik vaikai su kalbos ir komunikacijos sutrikimais.  **Tėvai**  Tėvai turi teisę dalyvauti lopšelio-darželio savivaldos veikloje, vaikų ugdymo procese, gauti informaciją apie vaiko ugdymo sąlygas ir rezultatus, jie dalyvauja susirinkimuose, tėvų komitetų veikloje. Tėvai bendradarbiauja su pedagogais, sprendžiant vaiko ugdymo ir priežiūros klausimus, padeda sudaryti reikiamas sąlygas vaiko fizinei, protinei, dvasinei, dorovinei, socialinei raidai.  Darželyje vyrauja pilnos sudėties šeimos. Pastebima tendencija, kad mūsų įstaigos šeimos sėkmingos, jų daugėja, o nepilnų šeimų mažėja. Šeimose tėvai turi galimybę tinkamai rūpintis savo vaikais. Nežymiai keičiasi socialinės atskirties šeimų, kurios sunkiai verčiasi, gauna socialines pašalpas. Tokių šiuo metu darželyje apie 30 proc.  **Darbuotojai**  Įstaigoje patvirtinta 10,25 etatų. Iš jų – 4,25 pedagoginių darbuotojų, 6– aptarnaujančio personalo. Pedagoginį personalą sudaro direktorė 1,0 et., auklėtojos – 2,5 et., meninio ugdymo mokytoja – 0,5 et., lietuvių kalbos mokytoja – 0,25 et.  Aptarnaujantį personalą sudaro auklėtojų padėjėjos – 1,7 et., slaugytoja – 0,35 et., ūkvedė- sandėlininkė – 0,7 et., skalbėja – 0,2 et., virėja – 0,85 et., virtuvės pagalbinė darbininkė – 0,4 et., pagalbinis darbuotojas – 0,4 et., valytojas – 0,4 et., sargas – 1,0 et.  Administracija: direktorius – 1,0 et.: vadovauja lopšeliui – darželiui, užtikrindamas kokybišką įstaigos funkcionavimą ir valstybinės švietimo politikos praktinį įgyvendinimą.  Pedagogai: grupių auklėtojos, priešmokyklinio ugdymo pedagogai, meninio ugdymo pedagogas, lietuvių kalbos mokytojas organizuoja ir vykdo kokybišką vaikų ugdymą.  Sveikatos priežiūros specialistė koordinuoja mitybos ir maitinimo bei sanitarinio-higieninio režimo organizavimą.  Techninis personalas: ūkvedys, auklėtojų padėjėjos, virėjas, valytojas, pagalbinis darbininkas, sargai – rūpinasi vaikų saugumu, maisto gaminimu, įstaigos patalpų prižiūrėjimu ir paruošimu darbui, organizuoja ir vykdo pastatų, inventoriaus, ugdymo priemonių priežiūrą bei apsaugą.  Lopšelio-darželio kolektyvas darbštus ir darnus. Svarbiausias sėkmingo darbo garantas – geras mikroklimatas įstaigoje, bendradarbiavimas ir dalijimasis gerąja darbo patirtimi. |
| **Ugdymo kokybė**  Vaikų ugdymas įstaigoje grindžiamas humanistine filosofine kryptimi, pabrėžiant vaiko unikalumą, jo poreikius, saviraiškos galimybių svarbą, savigarbos puoselėjimą. Pagrindinis vaikų ugdymo tikslas – padėti tenkinti prigimtinius, specialiuosius, kultūros, pirmiausia etninės, meninius, socialinius, pažintinius poreikius. Savo veikloje pedagogai stengiasi užtikrinti ugdytinių interesų bei poreikių plėtojimąsi, naujų atsiradimą, garantuoti vaikams galimybę rinktis veiklą pagal interesus, poreikius bei užtikrinti konkrečiam amžiaus tarpsniui svarbių gebėjimų nuoseklų ugdymąsi, išnaudojant regiono kultūros tradicijas bei gamtinę įstaigos aplinką.  Šiandien ugdymo turinys traktuojamas kaip kompleksiškas procesas, kuriame labai svarbi vaiko patirtis ir ryšys su socialinės kultūrinės jo gyvenamosios aplinkos poreikiais. Jis padeda išvengti socialinės atskirties, sudaro palankias sąlygas kiekvienam vaikui įgyti ir plėtoti asmenines kompetencijas, o tuo pačiu gerina ugdymo kokybę.  Lopšelis-darželis dirba pagal įstaigoje sukurtą ikimokyklinio ugdymo programą „Mažais žingsneliais mokyklos link“. Ši programa atspindi lankančių vaikų poreikius, tėvų lūkesčius , naudinga pedagogams bei visai bendruomenei. |
| **Planavimo sistema.**  Planams, įvairioms programoms, sistemoms sukurti sudaromos darbo grupės. Planai ir Planavimo struktūrą sudaro lopšelio - darželio strateginis planas, metinis veiklos planas, grupių metiniai ir trumpalaikiai ugdymo planai, savivaldos institucijų – darželio tarybos, pedagogų tarybos veiklos planai. Planams sukurti sudaromos darbo grupės, o atskirais atvejais pasiūlymai ir idėjos planams teikiami įvairių susirinkimų ir pasitarimų metu. Su strateginiu planu, metiniu veiklos planu supažindinama Darželio taryba, kuri pristato juos darbuotojams, ugdytinių tėvams visuotiniuose bendruomenės susirinkimuose.  Ikimokyklinis ugdymas vyksta pagal įstaigos ikimokyklinio ugdymo programą ,,Mažais žingsneliais mokyklos link“. Programos turinys orientuotas į vaikų visuminį ugdymą(si), būtiniausių vaiko poreikių: fizinio ir psichinio saugumo, judėjimo, žaidimo, bendravimo ir bendradarbiavimo, pažinimo, saviraiškos tenkinimą.  Priešmokyklinis ugdymas organizuojamas pagal ,,Bendrąją priešmokyklinio ugdymo ir ugdymosi programą“. patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V - 779.  Planai ir programos derinami, siekiama dermės tarp įvairių planų tikslų ir uždavinių. Planavimo formos ir procedūros nuolatos tobulinamos, siekiant kuo didesnio visos įstaigos bendruomenės įsitraukimo. |
| **Įstaigos valdymas.**  Vadovavimas lopšeliui-darželiui grindžiamas bendradarbiavimo, partnerystės ir demokratijos principais. Svarbūs lopšelio-darželio sprendimai priimami gavus bendruomenės pritarimą. Personalo veikla organizuojama vadovaujantis Lietuvos Respublikos darbo kodeksu, Lietuvos Respublikos Vyriausybės įstatymais, kitais norminiais teisės aktais, lopšelio-darželio nuostatais ir pareigybinėmis instrukcijomis. |
| **Finansiniai ištekliai.**  Lopšelis-darželis yra asignavimų valdytojas, finansuojamas iš valstybės biudžeto (tikslinė dotacija – mokinio krepšelis) ir savivaldybės biudžeto, pagal asignavimų valdytojo patvirtintą sąmatą, kitų lėšų šaltinių, paramos. Finansines operacijas atlieka įstaigos vyriausiasis buhalteris.  Lopšelis-darželis buhalterinę apskaitą tvarko ir finansinių ataskaitų rinkinį sudaro vadovaujantis viešojo sektoriaus atskaitomybės įstatymu, viešojo sektoriaus apskaitos ir finansinė atskaitomybės standartais, buhalterinės apskaitos įstatymu ir kt. Lietuvos Respublikos teisės aktais. Kiekvienais metais lėšos planuojamos atsakingai, atsižvelgiant į esamą situaciją, numatomus neatidėliotinus darbus ir pirkimus. Lėšos naudojamos efektyviai, bet jų užtenka tik minimaliems įstaigos poreikiams tenkinti. |
| **Ryšių sistema, informacinės ir komunikavimo sistemos.**   * Įstaigoje yra 3 kompiuteriai. * Įdiegtas interneto ryšys visame pastate. * Grupių auklėtojoms ir mokytojoms metodinių valandų metu skiriami 2 kompiuteriai. * Mokytojai, slaugytoja ir ūkvedė-sandėlinkė turi galymybę naudotis kompiuteriu. * Įstaiga turi vieną fiksuoto ryšio telefono liniją. * Darželis bendradarbiauja su jo veikla susijusiais juridiniais ir fiziniais asmenimis, vietos bendruomenės nariais. * Darželis siekia būti atviras visuomenei informacinėje erdvėje.   Aprūpinimas kompiuterine technika vyksta, bet reikalingas turimos kompiuterinės bazės atnaujinimas ir praplėtimas, siekiant aprūpinti kompiuteriais visas grupes, įsigyti į grupes kitą organizacinę techniką – spausdintuvus, kopijavimo aparatus, interaktyvias lentas. |
| **Vidaus darbo kontrolė.**  Lopšelio-darželio veiklos kontrolė planuojama metams. Kontrolės funkcijas atlieka lopšelio-darželio direktorė, savivaldos institucijos, tam paskirti asmenys. Lopšelio-darželio veiklos kontrolė grindžiama išorės ir vidaus norminių teisės aktų nustatyta tvarka. Pagrindiniai vidaus dokumentai, pagal kuriuos vykdoma veiklos kontrolė, yra lopšelio-darželio nuostatai, darbo tvarkos taisyklės, pareigybių aprašymai.  Vaikų ugdymo pasiekimai vertinami du kartus metuose (rudenį iki spalio 15 d. ir pavasarį iki gegužės 15 d.) pagal ugdymo sritis ir kompetencijas. Pedagogai grupių veiklos ataskaitas teikia direktorei, jų pagrindu rengiama lopšelio-darželio veiklos ataskaita.  Lopšelio-darželio higieninę ir maisto kokybės priežiūrą vykdo Vilniaus miesto valstybinė maisto ir veterinarinė tarnyba bei Vilniaus miesto visuomenės sveikatos centras. Kasmet atliekamas Darželio maisto gamybos cecho vidaus auditas pagal geros higienos praktikos normas.  Nuolatinę pastato techninę priežiūrą vykdo darželio darbuotojai. |
| **SSGG ANALIZĖ**  **Stiprybės**   * Sukurta, palaikoma ir nuolat naujinama jauki ir estetiška, saugi, pritaikyta vaikų ir bendruomenės narių poreikiams aplinka. * Ugdomoji veikla, programos atitinka vaiko amžių, poreikius, interesus. * Sudarytos sąlygos profesionalumui ir kvalifikacijai kelti. * Nedidelė personalo kaita. * Geri priešmokyklinio amžiaus grupės vaikų mokyklinės brandos rezultatai.   **Silpnybės**   * Tobulintina mokytojų veiklos planavimo kokybė, atsižvelgiant į naują vaikų pasiekimų vertinimo sistemą. * Personalui trūksta informacinių komunikacinių technologijų valdymo įgūdžių ir motyvacijos nuosekliai jas taikyti ugdymo procese. * Sensta kai kurie įstaigos teritorijos įrengimai ( pavėsinės, vaikų žaidimų kompleksai). * Didesnė patalpų dalis seniai remontuota.   **Grėsmės**   * Vaikų socialinė ir kultūrinė izoliacija. * Mažas gimstamumas, žmonių emigracija turi įtakos įstaigos vaikų skaičiaus mažėjimui. * Daugėjantis vaikų su kalbos sutrikimais skaičius. * Nepakankamas įstaigos poreikių finansavimas. * Teisės aktų, dokumentacijos nesuderinamumas , nuolat kintantys įstatymai. * Televizorių, kompiuterių, kitos technikos atsiradimas dar labiau atitolina bendravimą šeimoje (tarp vaiko ir tėvų bei kitų šeimos narių). * Daugėja neigiamų reiškinių visuomenėje (rūkymas, narkotikai, alkoholizmas, smurtas ir t.t.).   **Galimybės**   * Įgyvendinant ugdymo turinį skatinti vaikų aktyvumą ir kūrybiškumą rengiant įvairios trukmės grupių projektus. * Stiprinti ir plėsti įstaigos ryšius su kitomis institucijomis ir socialiniais partneriais. * Mokytojams ir kitiems specialistams tobulinti profesinę kompetenciją, skatinti pedagogų motyvaciją, kūrybiškumą ir norą nuolat tobulėti, gebėjimą perimti gerąją praktiką * Plėsti vaiko gerovės komisijos veiklą. Tęsti tėvų švietimą. * Skatinti tėvus kreiptis į Šalčininkų r. pedagoginės ir psichologinės tarnybos specialistus; * Efektyviai naudojant gaunamas lėšas, kurti funkcionalias edukacines aplinkas, turtinti ir atnaujinti įstaigos vidaus ir išorės aplinką. * Atnaujinti žaidimų aikštelę lauke. * Skatinti tėvus labiau rūpintis vaikų sveikata, domėtis jų ugdymu. |

**IV. DARŽELIO VEIKLOS STRATEGIJA**

**STRATEGINĖS IŠVADOS:**

Atsižvelgiant į vidaus ir išorės veiksnius, plačiojo audito išvadas bei lopšelio-darželio SSGG analizę, 2012 – 2016 m. būtina prioritetą skirti:

1. Ugdymo įvairovei, kokybei ir ryšių stiprinimui su vaiko šeima. Daugiau dėmesio skirti tėvų švietimui.
2. Įtraukti visą bendruomenę į įstaigos įvaizdžio formavimo sistemos kūrimą.
3. Siekti darbuotojų profesionalumo ir aukštos kompetencijos. Suteikti galimybę pedagogų kvalifikacijos kėlimui ir persikvalifikavimui, organizuoti metodinę veiklą, pagrįstą naujausiomis ugdymo strategijomis.

**STRATEGINIAI TIKSLAI**

**PRIORITETETINĖ KRYPTIS. Kokybiškas ikimokyklinis ir priešmokyklinis ugdymas**

**1. Tikslas.** Užtikrinti aukštą ikimokyklinio ir priešmokyklinio ugdymo(si) kokybę įvairių gebėjimų ir poreikių vaikams

**Uždaviniai:**

* 1. Tobulinti ugdymo proceso planavimą.
  2. Į ugdymo turinį integruoti sveikatos saugojimą ir stiprinimą, etninės kultūros poselėjimą ekologinį ir pilietinį ugdymą.

**2. PRIORITETINĖ KRYPTIS. Žmogiškųjų išteklių tobulinimas.**

**1. Tikslas.** Formuoti besimokančią, veiklią ir draugišką lopšelio – darželio bendruomenę.

**Uždaviniai:**

1.1. Sudaryti sąlygas mokytojų profesijos kompetencijos ugdymui ir kvalifikacijos tobulinimui.

1.2. Glaudinti bendradarbiavimą su vaikų tėvais.

1.3. Telkti visą lopšelio – darželio bendruomenę suderinatai veikti ir kartu tobulinti įstaigos veiklą**.**

**3. PRIORITETINĖ KRYPTIS. Savitos lopšelio – darželio aplinkos kūrimas.**

**1. Tikslas.** Užtikrinti materialinės aplinkos gerinimą.

**Uždaviniai:**

1.1. Kurti vaikų poreikius tenkinančias patogias ir patrauklias šiuolaikiškas ugdymo (si) aplinkas.

1.2. Atnaujinti, modernizuoti lopšelio – darželio pastatą ir patalpas.

1.3. Strategijos įgyvendinimui telkti vidinius ir išorinius finansinius išteklius

**V. LOPŠELIO-DARŽELIO VEIKLOS STRATEGIJA**

Vizija, misija, filosofija, kultūra

Vizija

Šalčininkų r. Dieveniškių lopšelis-darželis – ikimokyklinio ugdymo įstaiga, efektyviai laiduojanti kokybišką vaiko ugdymą ir ugdymąsi modernioje erdvėje ir unikalios gamtos apsuptyje, klestinti ir atvira visuomenei, lanksčiai atliepianti bendruomenės poreikius, vertybių sistemą, besiremianti humaniškumo, demokratiškumo, nacionalumo ir atsinaujinimo principais, realizuojanti mokymosi visą gyvenimą idėją.

Misija

Šalčininkų r. Dieveniškių lopšelis-darželis – ikimokyklinio ugdymo įstaiga, kuri nuolat kuria ir modernizuoja palankią, saugumą ir aktyvumą garantuojančią vaiko ugdymo(si) aplinką, individualizuoja ir integruoja ugdymo turinį pagal dvasines ir fizines kiekvieno vaiko galimybes, užtikrina gerą pasirengimą mokymuisi mokykloje. Įstaiga sudaro sąlygas pedagogų ir kitų bendruomenės narių pastoviam tobulinimuisi.

Kultūra

Bendruomenės nariai pripažįsta vaikų kultūrą kaip vertybę, o vaikus – kaip aktyvius savo aplinkos kūrėjus. Įstaigoje vyrauja atmosfera, skatinanti visų bendruomenės narių įsitraukimą į veiklą, sudaro galimybę tobulėti, būti pripažintam ir vertinamam. Darželis turi savitas tradicijas, priimtinas visai bendruomenei. Kuriama aplinka jauki, estetiška, saugi, pritaikyta bendruomenės narių poreikiams.

FILOSOFIJA:

,,Dėl vaiko ir vardan vaiko“

**PRIORITETETINĖ KRYPTIS.** Kokybiškas ikimokyklinis ir priešmokyklinis ugdymas

**TIKSLAS:** Užtikrinti aukštą ikimokyklinio ir priešmokyklinio ugdymo(si) kokybę įvairių gebėjimų ir poreikių vaikams.

**Uždaviniai:**

* 1. Tobulinti ugdymo proceso planavimą.
  2. Į ugdymo turinį aktyviau per projektus integruoti sveikatos saugojimą ir stiprinimą, etninės kultūros poselėjimą ekologinį ir pilietinį ugdymą.

|  |  |  |  |  |
| --- | --- | --- | --- | --- |
| Eil. Nr. | Laikas | Priemonės | Laukiamas rezultatas | Ištekliai |
| 1. | 2017-  2021 | Išlaikyti ir stiprinti (intelektualinius) žmogiškuosius išteklius, sudarant pedagogams galimybes ir sąlygas tobulinti kvalifikaciją, skleisti ir perimti gerąją darbo patirtį. | Lopšelio-darželio pedagogai įgys pedagogines kompetencijas: domėsis naujovėmis, jas taikys pedagoginėje veikloje. Išsiplės pedagoginių kompetencijų taikymo galimybės. | Žmogiškieji ištekliai.  Spec. Programos lėšos.  Mokslevio krepšelio lėšos |
| 2. | 2017-2021 | Plėtoti ir tęsti bendradarbiavimą su kitų ikimokyklinių įstaigų pedagogais. | Pedagogai bus aktyvūs patirties skleidėjai, besidominantys kitų institucijų gerąja darbo patirtimi. Kartu bus ieškoma efektyviausių ugdymo metodų ir būdų. | Žmogiškieji ištekliai |
| 3. | 2017-  2021 | |  | | --- | | Per projektus integruoti į ugdymo proceso sveikatos stiprinimo, saugaus eismo, etninės kultūros poselėjimą, ekologinio ir pilietinio ugdymo programas. | | Bus garantuotas visapusiškas vaikų ugdymas, bus lavinamos visos jų kompetencijos. | Mokinio krepšelio lėšos.  Spec. Programos lėšos.  Rėmėjų parama  Žmogiškieji ištekliai |
| 4. | 2017-  2021 | Siekti, kad ugdymosi programos tenkintų ugdytinių poreikius ir užtikrintų jų kompetencijų plėtrą. | Ugdymo programos atitiks valstybės reikalavimus, atlieps vietos bendruomenės poreikius, grupių savitumą. Programų tikslai ir turinys  atitiks vaikų amžių bei individualius poreikius. | Žmogiškieji ištekliai. |
| 5. | 2017-  2021 | Diegti naujas ugdymo formas ir metodus. | Pedagogai savo darbe taikys šiuolaikinius ugdymo metodus, kurie atitiks vaiko amžių, poreikius. | Žmogiškieji ištekliai  Mokinio krepšelio lėšos.  Spec. Programos lėšos. |
| 6. | 2017 -2021 | Integruoti į ugsymo procesą trumpalaikius ir ilgalaikius ugdomuosius projektus. | Integruojami projektai, atspindės ugdymo(si) kryptingumą. Bus sudarytos palankios sąlygos vaikų saviraiškai, iniciatyvai, kūrybiškumui atsiskleisti Projektinė veikla skatins bendruomenės narių aktyvumą, iniciatyvumą, gerosios patirties sklaidą ir bendradarbiavimą su socialiniais partneriais. | Mokinio krepšelio lėšos.  Spec. Programos lėšos.  Žmogiškieji ištekliai |
| 7. | 2017-2021 | Šiuolaikinių ugdymo technologijų taikymas ugdymo(si) procese | Ugdymui naudojamos multimedijos priemonės paįvairins vaikų veiklas, stiprės vaikų pažinimo noras. | Mokinio krepšelio lėšos.  Spec. Programos lėšos.  Žmogiškieji ištekliai |
| 8. | 2017-2021 | Siekti priešmokyklinio ir pradinio ugdymo programų dermės | Motyvuoti, kompetentingi, atsakingi pedagogai užtikrins gerą priešmokyklinio ugdymo vaikų pasirengimą mokyklai. | Žmogiškėji ištekliai |
| 9. | 2017-2021 | Tobulinti ugdymo proceso planavimą | Parengtas ugdymo proceso planavimo modelis padės pedagogams individualizuoti ir diferencijuoti ugdymo turinį taip, kad ugdymo metodai atitiktų vaiko prigimtį, turimą patirtį, gebėjimus, galimybes, vaiko individualumą. | Žmogiškieji ištekliai |
| Laukiami rezultatai | | | | |
| Sukurta patrauklį, atvirą ugdymo instituciją, gebančią teikti šiuolaikišką, kokybišką, tautos kultūros vertybėmis grindžiamą ugdymą. Siekdami įgyvendinti šį tikslą pagal poreikį tobulinsime ir atnaujinsime įstaigos ikimokyklinio ugdymo programą, plėtosime šiuolaikinį ugdymo turinio planavimą, kasmet vertinsime ugdytinių ugdymo(si) pasiekimus ir pažangą, rūpinsimės individualių gebėjimų raiškos plėtojimu, ieškosime naujų ugdymo metodų ir būdų galimybių, skatinsime pedagogų profesinį tobulėjimą. Kokybiškas ikimokyklinio ir priešmokyklinio ugdymo organizavimas tenkins šeimos lūkesčius, atlieps vaikų poreikius ir interesus. | | | | |

**2. PRIORITETINĖ KRYPTIS.** Žmogiškųjų išteklių tobulinimas.

**1. Tikslas.** Formuoti besimokančią, veiklią ir draugišką lopšelio – darželio bendruomenę.

**Uždaviniai:**

1.1. Sudaryti sąlygas mokytojų profesijos kompetencijos ugdymui ir kvalifikacijos tobulinimui.

1.2. Glaudinti bendradarbiavimą su vaikų tėvais.

1.3. Telkti visą lopšelio – darželio bendruomenę suderinatai veikti ir kartu tobulinti įstaigos veiklą.

|  |  |  |  |  |
| --- | --- | --- | --- | --- |
| Eil. Nr. | Laikas | Priemonės | Laukiamas rezultatas | Reikalingi ištekliai |
| 1. | 2017-  2021 | Sudaryti sąlygas mokytojų ir kitų darbuotojų profesijos kompetencijos ugdymui ir kvalifikacijos tobulinimui. | Darželio darbuotojai dalyvaus kvalifikacijos tobulinimo renginiuose. Patobulin profesines ir asmenines kompetencijas, kas teigiamai įtakos įstaigos veiklos kokybės pokyčius bei rezultataus.  Mokytojai kvalifikacijos renginiuose įgytas žinias ir gebėjimus taikys ugdymo(si) proceso tobulinimui. Dalinsis su kolegėmis gerąja patirtimi. | Savivaldybės lėšos.  Spec.programos lėšos.  Mokinio krepšelio lėšos.  Žmgiškėji ištekliai |
| 2. | 2017-  2021 | Glaudinti bendradarbiavimą su vaikų tėvais. | Patrauklesniais bendradarbaivimo su tėvais metodais ir formomis bus skatinamas ir palaikomas tėvų iniciatyvumas, kuriamos naujos partnerystės tradicijos, vykdomas tėvų švietimas. | Savivaldybės lėšos.  Spec.programos lėšos.  Mokinio krepšelio lėšos. |
| 3. | 2017-2021 | Pastoviai nagrinėti leidžiamus teisės aktus ir norminius dokumentus, studijuoti metodinę, pedagoginę literatūrą ir kitas naujoves. | Visi darbuotojai yra susipažinę su norminiais dokumentais, domisi naujovėmis. Jie yra profesonalūs, aktyvus, atsakingi. | Žmgiškėji ištekliai |
| 4. | 2017-  2021 | Kurti palankų mikroklimatą | |  | | --- | | Dauguma bendruomenės narių suvoks partneriškus santykius, bus geras mikroklimatas. Lopšelis-darželis taps atviras kaitai, naujovėms. | | Žmgiškėji ištekliai |
| 5. | 2017-  2021 | Mokymų, paskaitų, konsultacijų organizavimas. | Darbuotojasi ir tėvai įgys naujų žinių auklėjomo, sveikatos ir kt. klausimais. Jie išmoks bendrauti, gerbs vieni kitus. | Žmogiškėji ištekliai  Spec.programos lėšos.  Mokinio krepšelio lėšos. |
| 6. | 2017-  2021 | Aktyviai naudotis informacinėmis technologijomis. | Auklėtojos , mokytojai aktyviai naudojasi internetu, geba rasti naudinos informacijos ir taikyti ją savo darbe. | Žmogiškėji ištekliai |
| 7. | 2017-2021 | Skatintina visų bendruomenės narių iniciatyva, dalinantis savo darbo patirtimi miesto, regiono, respublikos mastu, siekiant pritraukti papildomas investicijas . | Gausės lėšų, skirtų vaikų ugdymo kokybės gerinimui, tobulės ugdymo aplinka. | Žmogiškėji ištekliai |
| 3.1. Laukiami rezultatai | | | | |
| Puoselėjamos vertybinės nuostatos, geras įstaigos mikroklimatas, kvalifikuoti specialistai ir teikiamų paslaugų kokybė, prasmingas šeimos dalyvavimas vaikų ugdymo(si) procese didins lopšelio – darželio populiarumą ir prestižą visuomenėje. Prisiimdami atsakomybę už strategijos įgyvendinimą, lopšelio – darželio bendruomenės nariai aktyviai dalyvaus įstaigos valdyme ir veiklos tobulinime. | | | | |

**3. PRIORITETINĖ KRYPTIS.** Savitos lopšelio – darželio aplinkos kūrimas.

**1. Tikslas.** Užtikrinti materialinės aplinkos gerinimą.

**Uždaviniai:**

1.1. Kurti vaikų poreikius tenkinančias patogias ir patrauklias šiuolaikiškas ugdymo (si) aplinkas.

1.2. Atnaujinti, modernizuoti lopšelio – darželio pastatą ir patalpas.

1.3. Strategijos įgyvendinimui telkti vidinius ir išorinius finansinius išteklius.

|  |  |  |  |  |
| --- | --- | --- | --- | --- |
| Eil. Nr. | Laikas | Priemonės | Laukiamas rezultatas | Reikalingi ištekliai |
| 1. | 2017  2021 | Kasmet, atsižvelgiant į turimas lėšas, vaikų ir pedagogų poreikius, parengti grupių ugdomųjų erdvių tvarkymo planą, kuris yra sudėtinė metinio veiklos plano dalis | Lopšelio-darželio grupių aplinka atitiks vaikų raidos poreikius, bus patogi, gerai suplanuota, saugi, aprūpinta vaikams patraukliomis priemonėmis. | Savivaldybės lėšos.  Spec.programos lėšos.  Mokinio krepšelio lėšos  Žmogiškieji ištekliai |
| 2. | 2017  2021 | Atlikti lopšelio – darželio aikštyno apželdinimo, veiklos erdvių sutvarkymą. Įsigyti lauko žaidimų įrenginių.  Atnaujinti senus įrenginius. | Lopšelio-darželio aikštyne bus įruoštos visos žaidimams, poilsiui ir sportui erdvės. | Savivaldybės lėšos  Spec.programos lėšos.  Mokinio krepšelio lėšos  Žmogiškieji ištekliai  Rėmėjų parama. |
| 3. | 2017  2021 | Stiprinti IKT bazę. Įsigyti naują stacionarų modernų kompiuterį, kiekvienam pedagogui nešiojamą kompiuterį, video kamerą,daugiafunkcinį spalvotą kopijavimo aparatą. Efektyviai administruoti lopšelio – darželio internetinį puslapį. | Lopšelyje-darželyje sudaryta galimybė naudotis šiuolaikiškomis IKT. | Spec.programos lėšos.  Mokinio krepšelio lėšos  Savivaldybės lėšos  Žmogiškieji ištekliai |
| 4. | 2017-2021 | Tęsti virtuvės modernizavimą. | Virtuvės įranga atitiks šiuolaikinius reikalavimus | Savivaldybės lėšos  Spec.programos lėšos.  Rėmėjų parama. |
| 5. | 2017-2021 | Siekti lopšelio – darželio pastato renovacijos | Pastatas apšiltintas, išspręsta šaltu metų laiku patalpų šildymo problema, labai pagerėjęs pastato estetinis vaizdas. | Savivaldybės lėšos  Rėmėjų parama. |
| 6. | 2017-2021 | Atnaujinti (suremontuoti) tvorą, pakeisti vartus. | Pagerės bendras estetinis vaizdas. | Savivaldybės lėšos.  Spec.programos lėšos.  Mokinio krepšelio lėšos.  Rėmėjų parama. |
| 7. | 2017-2021 | Įsigyti naujų vaikiškų antklodžių ir pagalvių. | Senos vaikiškos antklodės ir pagalvės bus pakeistos naujomis. | Savivaldybės lėšos.  Spec.programos lėšos. |
| 8. | 2017-2021 | Puoselėti partnerystę su esamais rėmėjais ir ieškoti naujų. | Rėmėjų dėka bus gauta reikalingų prekių, praturtinta įstaigos materialinė bazė. | Žmogiškieji ištekliai |
| 9. | 2017-2021 | Kasmetinis  remontas pasiruošiant mokslo metams. | Bus užtikrinama higienos normų reikalavimai, kuriama saugi, sveika ir jauki ugdymo(-si) aplinka. | Savivaldybės lėšos.  Spec.programos lėšos.  Rėmėjų parama.  Žmogiškieji ištekliai |
| Laukiamas rezultatas | | | | |
| Lopšelyje-darželyje yra veiksminga įvaizdžio kūrimo sistema ir kultūra. Racionalus materialinių ir finansinių išteklių panaudojimas, naujų vidinių ir išorinių galimybių paieška padės sukurti šiuolaikišką, modernią, jaukią, saugią, sveiką, mobilią, aktyvinančią lopšelio – darželio aplinką. Bus įrengtos žaliosios, relaksacinės, pažintinės ir kt. edukacinės zonos. Atnaujintos pastato ugdymo ir kitos patalpos. Atnaujinta apie 80 proc. lauko aikštelės. Įstaiga turi savo internetinę svetainę, dalijasi gerąja savo darbo patirtimi. Bendruomenės nariai didžiuojasi savo įstaiga, dalyvauja kuriant jos politiką. Lopšelis-darželis yra gerai vertinamas Šalčininkų rajone. | | | | |

PLANO STEBĖSENOS SISTEMA

1. Plano įgyvendinimo stebėsenos procesas

Strateginio lopšelio-darželio plano stebėsena atliekama viso proceso metu ir visais lygiais. Strateginio planavimo grupė pristato strateginį planą bendruomenei visuotinio susirinkimo metu kartą metuose. Tokiu būdu bendruomenė turi galimybę stebėti ir vertinti kaip įgyvendinami strateginiai tikslai ir teikti siūlymus bei pageidavimus. Direktorius stebi ir įvertina, ar įgyvendinami strateginiai tikslai ir programos, ar darbuotojai įvykdė pavestus uždavinius, ar vykdomų programų priemonės yra efektyvios.

2. Plano koregavimas ir pratęsimas

Strateginio planavimo grupė gali koreguoti lopšelio-darželio strateginį planą. Remiantis sukaupta informacija, strateginio planavimo grupė metų pabaigoje informuoja lopšelio – darželio direktorių ir bendruomenę apie plano įgyvendinimo rezultataus, aptaria plano papildymo, pakeitimo tikslingumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_